CELEX: 62009FN0072
Language: et
Date: 2009-08-17 00:00:00
Title: Kohtuasi F-72/09: 17. augustil 2009 esitatud hagi — Simone Daake versus Siseturu Ühtlustamise Amet

24.10.2009   
            
            
               ET
            
            
               Euroopa Liidu Teataja
            
            
               C 256/38
            
         17. augustil 2009 esitatud hagi — Simone Daake versus Siseturu Ühtlustamise Amet
   (Kohtuasi F-72/09)
   2009/C 256/68
   Kohtumenetluse keel: saksa
   
      Pooled
   
   
      Hageja: Simone Daake (Alicante, Hispaania) (esindajad: advokaat H. Tettenborn)
   
      Kostja: Siseturu Ühtlustamise Amet (edaspidi: „ühtlustamisamet”)
   
      Hagi eseme ja sisu kirjeldus
   
   Tühistada ühtlustamisameti 12. septembri 2008. aasta otsus hageja töölepingu ülesütlemise ja hüvitise maksmise kohta; tähtajatute töölepingute sõlmimist käsitlevate sätete väidetav tähelepanuta jätmine järjestikuste tähtajaliste töölepingute sõlmimise teel.
   
      Hageja nõuded
   
   Hageja palub Avaliku Teenistuse Kohtul
   
               —
            
            
               tühistada ühtlustamisameti 12. septembri 2008. aasta kirjas sisalduv märge, mille kohaselt tema ühtlustamisametiga sõlmitud tööleping lõpeb 31. oktoobril 2008,
            
         
               —
            
            
               tühistada ühtlustamisameti 6. mai 2009. aasta otsus, millega ühtlustamisamet jättis rahuldamata tema personalieeskirjade artikli 90 lõike 2 alusel 12. detsembril 2008 esitatud kaebuse,
            
         
               —
            
            
               mõista ühtlustamisametilt välja varaline kahju, mis vastab:
               
                           —
                        
                        
                           ühelt poolt ajavahemikul 1. november 2005—31. oktoober 2008 teenistustingimuste artikli 3a alusel lepingulise töötajana tegelikult saadud töötasu ja alates 1. novembrist 2008 kuni käesoleva ajani saadava töötushüvitise ning
                        
                     
                           —
                        
                        
                           teiselt poolt töötasu, mida tal on 1. novembrist 2005 kuni käesoleva ajani õigus saada teenistustingimuste artikli 2 punkti a alusel lepingulise töötajana — teise võimalusena vähemalt töötasu, mida tal oli ajavahemikul 1. november 2005—31. oktoober 2008 õigus saada teenistustingimuste artikli 2 punkti a alusel ajutise teenistujana, ning 2008. aasta oktoobrikuu töötasu alusel arvutatud töötushüvitise, mida tal oli õigus saada teenistustingimuste artikli 2 punkti a alusel ajutise teenistujana —, vahele
                        
                     
                           —
                        
                        
                           ning sellest tulenev kahju tema pensioni ja muude hüvitiste, töötasu ja eeliste osas, võttes arvesse tema teeneid arvestavat võimalikku edutamist mõistliku aja jooksul 1. aprillil 2008,
                        
                     
         
               —
            
            
               mõista ühtlustamisametilt välja mittevaraline kahju, mis tuleneb tema diskrimineerimisest võrreldes teiste ühtlustamisameti teenistujatega ja mille suuruse määrab Avaliku Teenistuse Kohus,
            
         
               —
            
            
               mõista kohtukulud välja Siseturu Ühtlustamise Ametilt.